Folketing
2002-05-08

Jeg ved snart ikke, hvor man skal begynde, når man skal stille et spørgsmål, for det er jo helt til grin, helt til grin. Man kan da ikke i ramme alvor som skatteminister her i Folketinget udtale, at skattetrykket beregnes efter, hvad befolkningen føler. Det kan man da ikke i ramme alvor sige. Altså hvad er det dog for noget? Der er klare definitioner på, hvordan man beregner skattetrykket. Den, vi først og fremmest har valgt at sammenligne os med, er OECD-modellen, som beregnes ud fra bruttonationalproduktet. Det er den, man anvender i andre lande, så der kan sammenlignes. Og hvis der sker et færdselsuheld her, som skatteministeren så påviser, jamen det gør der andre steder, det går op, og det går ned. Men at definere sit eget skattetryk! En ting er jeg glad for: at det her bliver ført til protokols, og når man læser det om 10 år, vil man simpelt hen vride sig af grin over en udtalelse af den karakter.